Темна е мъгла паднала
<poem>
Темна е мъгла паднала
темна е мъгла паднала
низ тая гора зелена
низ тая Пирин планина
низ тая гора зелена
низ тая Пирин планина.

Яница в гора тръгнала
тръгнала, пътя сбъркала
низ тая гора зелена
низ тая Пирин планина
низ тая гора зелена
низ тая Пирин планина

Отдолу идат овчари
овчари, млади чобани
ой вие млади овчари
ой вие братя да ми сте
елате пътя ми кажете
елате пътя ми кажете.

Моме ле мари убава
моме ле мари гиздава
ние си сестри имаме
първо си либе немаме
ние си сестри имаме
първо си либе немаме.

Македонски песни